Harfrizejo

Harfrizejo (aŭ hararfrizejo) estas lokalo kie oni proponas diversajn plibeligajn servojn, ĉefe pri harartondado, sed ankaŭ pri tondado kaj zorgado de barbo, tinkturado, traktado de hararo, blukigo kaj malbukligo, vizaĝtraktado, hararkemiigo, zorgado de manoj aŭ piedoj, ungoj ktp. Plej ofte lastatempe tiuj lastaj servoj estas plenumitaj en apartaj laborejoj.

Tradiciaj ĉefaj iloj estas tondilo kaj kombilo, sed kompreneble modernaj harfrizejoj bezonas ampleksan gamon de tolaĵoj, speguloj, laboriloj, helpiloj, tinkturoj, produktoj ktp.

La plej malnovaj referencoj pri hararfrizado estas de Antikva Egipto, kie la popolo (kiel okazis ankaŭ en aliaj popoloj), razis sian hararon, sed ne same faris pastroj kaj altklasanoj, kiuj zorgis, flegis, frizis siajn hararojn pere de diversaj hararanĝoj kaj tonoj. Ankaŭ en Antikva Grekio, la profesio de barbisto estis tre populara. La harfrizejoj povis esti en aparta loko, kaj tiu utilis ankaŭ kiel kunvenejo kaj babilejo pri filozofio, politiko, aŭ novaĵejo. 

Dum jarcentoj la publika funkciado de harfrizejoj kaj la praktiko de profesiaj harfrizistoj estis limigita al viroj, dum por virinoj la agado okazis hejme. En Eŭropo el la Malfrua Mezepoko la harfrizejoj utilis ankaŭ kiel kuracejoj: la barbiroj funkciis kiel kirurgoj. En la 18-a jarcento okazis revolucio pro la uzado de perukoj kaj por viroj kaj por virinoj, kiuo rezultis en disvastigo kaj de la harfrizejoj kaj de la profesiuloj. Tiuepoko la influo de Francio atingis la tutan Eŭropon kaj parton de aliaj kontinentoj kaj la ankaŭ la franca lingvo sekvis tiun disvastigon. La esprimo "coiffeur pour dames" (harfrizisto porvirina) internaciiĝis. En tiu kunteksto ĉu pro influo de la franca flago aŭ de la usona flago simile internaciiĝis reklamaj bastonojn kun koloroj blanka, blua kaj ruĝa kiel anoncilo de la harfrizejoj. Aliaj tradiciaj indikiloj estis uzataj en diversaj landoj, ekzemple  en Hispanio estis uzata orumita bovlo, kiel tiu uzita de Don Kiĥoto por kasko.

En kulturo
La franca filmo Le mari de la coiffeuse (La edzo de la harfrizistino, 1990) rakontas la amhistorion de edzo kaj harfrizistino, kun agado okazanta ĉefe en harfrizejo.

 Vidu ankaŭ 

 Belecsalono
 Frizado
 Harara enplantado
 Hararanĝo
 Kaphararo
 Plektaĵo
 Tondisto

Kategorio:Frizado
Kategorio:Servaj profesioj
Kategorio:Konstruaĵoj laŭ tipoj